recursal/SuperWikiNEXT-32B huggingface dataset:
**Էլմիրա Աբդրազակովա** (թաթ.՝ Эльмира Рафаил кызы Абдразакова; հոկտեմբերի 7, 1994(1994-10-07), Zhelezin District, Պավլոդարի մարզ, Ղազախստան), ռուս մոդել, «Միսս Ռուսաստան 2013»-ի հաղթող։ Մասնակցել է «Միսս Տիեզերք» և «Միսս Աշխարհ» մրցույթներին։

Կենսագրություն
--------------

Հայրը Ռաֆայիլ Աբդրազակովն է, իսկ մայրը՝ Օլգա Պշենիչնիկովան։

Մրցույթի ժմանակ Էլմիրա Աբդրազակովան Սիբիրի պետական համալսարանի հաղորդակցման բաժնի ուսանող էր։ Մրցույթում Էլմիրան ներկայացնում էր Կեմերովոյի մարզի Մեժդուրեչինսկ քաղաքը, որտեղ ապրում էր նրա մայրը՝ Օլգա Պշենիչնիկովան։ Նա երգչախմբային դպրոցի դասախոս էր և միայնակ էր դաստիարակել երկու երեխաներին։ Ծնողներն ամուսնալուծվել են, երբ Էլմիրան 3 տարեկան էր, և նա մոր հետ տեղափոխվել է Մեժդուրեչենսկ։

2013 թվականի մարտի 2-ին 18-ամյա Էլմիրա Աբդրազակովան հաղթել է «Միսս Ռուսաստան 2013» գեղեցկության մրցույթում։ Մրցույթի եզրափակիչը տեղի է ունեցել Luxury Village-ի Բարվիխա սրահում։ էլմիրան ներկայացրել է Ռուսաստանը Միսս Աշխարհ (Բալի, Ինդոնեզիա, 2013 թվականի սեպտեմբեր) և Միսս Տիեզերք (Մոսկվա, 2013 թվականի նոյեմբեր) մրցույթներում։

2021 թվականին մասնակցել է «Վերջին հերոս 9։ Նորեկները չեմպիոնների դեմ» ռեալիթի շոուի նկարահանումներին։

Հանրության արձագանք
-------------------

Գեղեցկության մրցույթում Էլմիրայի հաջողությունը զանգվածային բացասական արձագանք է առաջացրել սոցիալական ցանցերում։ Ինչպես Էլմիրան հայտնել Է մամուլի ասուլիսի ժամանակ, նա հազարավոր հաղորդագրություններ է ստացել, որոնց մեծ մասը քննադատություն է պարունակել ինչպես իր արտաքինի, այնպես էլ էթնիկ ինքնության վերաբերյալ։ Էլմիրայի հաղորդագրության համաձայն՝ «երբ ինքը տուն է եկել և նայել իր էջը, ցնցվել է մեծ թվով բացասական արձագանքներից, որոնք գրել էին ինտերնետ-օգտատերերը»։ Հանրաճանաչ հումորային համայնքները տեղադրում էին նրա երգիծական ծաղրանկարները։ Արդյունքում աղջիկը ստիպված է եղել ջնջել իր ՎԿ սոցիալական կայքը։ Սակայն ավելի ուշ էջը վերականգնվել է։

Ծանոթագրություններ
------------------

1. ↑  kp.ru.
2. ↑  rg.ru.
3. ↑  «'A Gypsy Woman Cannot Be the Face of Russia' - Alsu Kurmasheva - The Atlantic»։ Արխիվացված է օրիգինալից 2013 թ․ մարտի 24-ին։ Վերցված է 2013 թ․ մարտի 18
4. ↑  «Мисс России затравили из-за национальности»։ Արխիվացված է օրիգինալից 2013 թ․ մարտի 24-ին։ Վերցված է 2013 թ․ մարտի 18
5. ↑  «Эльмира Абдразакова: "Мисс Россия-2013" удалилась из соцсети из-за оскорблений | Звёздный лепет»։ Արխիվացված է օրիգինալից 2013 թ․ մարտի 24-ին։ Վերցված է 2013 թ․ մարտի 18
6. ↑  «Страница «Мисс Россия 2013» Эльмиры Абдразаковой ВКонтакте восстановлена»։ Արխիվացված է օրիգինալից 2013 թ․ մարտի 24-ին

Արտաքին հղումներ
----------------

* «Միսս Ռուսաստան» թագը նվաճել է սիբիրյան թաթարը
* rg.ru. Կեմերովոյի մարզից Միսս Ռուսաստան 2013 դարձել է Էլմիրա Աբդրազակովան
* kp.ru. «Միսս Ռուսաստան 2013» Էլմիրա Աբդրազակովը սոցցանցերում մեծ ճանաչում է ձեռք բերել
* pitbit.ru. Ազգայնականները «դուրս մղեցին» նոր «Միսս Ռուսաստան 2013»-ին ՎԿ սոցիալական ցանցից
* Էլմիրա Աբդրազակովա։ Պատկերասրահ
**Իվան Պորֆիրով** (ռուս.՝ Иван Фёдорович Порфиров, 1866), ռուս նկարիչ։

Բանաստեղծ Պյոտր Պորֆիրովի եղբայրն է։

Կենսագրություն
--------------

Սովորել է Սանկտ Պետերբուրգի գեղարվեստի ակադեմիայում (1885—1892): Պարգևատրվել է Գեղարվեստի ակադեմիայի մի շարք մեդալներով, այդ թվում` խրախուսական փոքր մեդալ (1886), մեծ և փոքր արծաթե մեդալներ և խրախուսական մեծ մեդալ (1887)։ Ավարտել է Ակադեմիայի գիտական կուրսը` «Պետրոս առաքյալը բուժում է տկարին» աշխատանքի համար արժանանալով ոսկե փոքր մեդալի։ «Սբ. Ալեքսանդրիա թագուհու` քրիստոնեության ընդունումը» աշխատանքի համար արժանացել է Սանկտ Պետերբուրգի գեղարվեստի ակադեմիայի ոսկե մեծ մեդալի և 1-ին աստիճանի դասային նկարչի կոչման (1891)։

Սանկտ Պետերբուրգի Քրիստոսի հարության արյան տաճարի խճանկարների մեծ մասի հեղինակն է։

* Քրիստոսի հարության տաճարի խճանկարների օրինակներ
* 
* 
* 

Հրավեր կոլեկցիոներ Դմիտրի Բուրիլինին` ցուցահանդես-վաճառքի համար
1910-ական թվականներն պատկերել է էրոտիկ բովանդակության մի շարք կտավներ. դրանք վաճառվել են նկարչի կողմից կազմակերպված ցուցահանդեսների ժամանակ, որոնց հրավիրվել են հարուստ մարդիկ։ Նրա «Ֆրինա» և «Դանայա» կտավների ցուցադրությունը կայացել է 1911 թվականին։

* Պորֆիրովի աշխատանքների օրինակներ (1910-ականներ)
* ԴիմանկարԴիմանկար
* ՊաստառՊաստառ
* «Մեսալինա»*«Մեսալինա»*
* «Դանայա»*«Դանայա»*

Ծանոթագրություններ
------------------

1. ↑  Схемы расположения мозаик в интерьере храма Спаса на крови

Գրականություն
-------------

* *С. Н. Кондаков* Юбилейный справочник Императорской Академии художеств. 1764-1914. — Спб.: Товарищество Р. Голике и А. Вильборг, 1915. — Т. 2 (Часть биографическая). — С. 159. — 459 с.

Արտաքին հղումներ
----------------

* «Схемы расположения мозаик в интерьере храма Спаса на крови»։ *Спас-на-крови*։ Վերցված է 2019-03-20
**Գևորգ Սիմոնի Ավագյան** (1922, Ալեքսանդրապոլ, Հայկական ԽՍՀ - 2013), խորհրդային հայ նկարիչ։ ԽՍՀՄ նկարիչների միության անդամ (1971)։

Կենսագրություն
--------------

Գևորգ Ավագյանը ծնվել է 1922 թվականի հուլիսի 20-ին, Գյումրիում։ 1949 թվականին ավարտել է Փանոս Թերլեմեզյանի անվան հայկական գեղարվեստի ուսումնարանը, 1956 թվականին՝ Հայկական գեղարվեստաթատերական ինստիտուտը, որտեղ սովորել է նկարիչ Գաբրիել Գյուրջյանի մոտ։ «Ծանրոցներ տնից» դիպլոմային աշխատանքը ստեղծվել է սոցիալիստական ռեալիզմի ոճով՝ որպես Երկրորդ համաշխարհային պատերազմի տեսարան, որտեղ նա ծառայել է որպես զինվոր պատերազմի ողջ ընթացքում։ 1971 թվականին Ավագյանը դարձել է ԽՍՀՄ նկարիչների միության անդամ և մշտական մասնակից եղել խորհրդային, հայկական և միջազգային արվեստի տարբեր ցուցահանդեսների։

Գևորգ Ավագյանի արվեստի գործերն ու մոնումենտալ ստեղծագործությունները պահվում են տարբեր ազգային պատկերասրահներում, այդ թվում՝ Հայաստանի ազգային պատկերասրահում, զարդարում ազգային թատրոններ, մշակութային կենտրոններ և մասնավոր հավաքածուներ Հայաստանում և արտերկրում։

Ավագյանը սերտորեն համագործակցել է մի շարք անվանի հայ արվեստագետների հետ, այդ թվում՝ Առաքել Առաքելյանիի, Միքայել Գյուրջյանի, Համլետ Մինասյանի, Կարլեն Ռուխիկյանի։ Ավագյանն ընկերների շրջանում քաջ հայտնի է եղել որպես դիմանկարի և գեղեցիկ բնապատկերների վարպետ։ Նա զարգացրել է ռեալիստական գեղանկարչության ավանդական դասական դպրոցը՝ երբեմն հասնելով իմպրեսիոնիզմի թեմատիկ գեղանկարչության, դիմանկարի, բնանկարի և նատյուրմորտի ժանրերում։

Ավագյանը ստեղծել է տարբեր ժանրերի նկարներ՝ պատմական մարտական կտավներից ու դիմանկարներից մինչև նատյուրմորտներ և բնապատկերներ։ Նրա մեծ կերպարային ստեղծագործություններից են «Բաքուս կանայք կամ առաջին թատերական ներկայացումը»՝ նվիրված Հայ թատրոնի 2000-ամյակին (Արտաշատի Ամո Խարազյանի անվան պետական թատրոն), «Սարդարապատի ճակատամարտը», «Դավիթ Բեկ», «Ավարայրի ճակատամարտը» և այն։

Ծանոթագրություններ
------------------

1. ↑  Գևորգ Սիմոնի Ավագյանի ստեղծագործությունները ՀԱՊ-ում
2. ↑  Գևորգ Ավագյանի կտավները artabus.com կայքում
3. ↑  «Gevorg Avagyan | Artists | USEUM»։ *useum.org* (անգլերեն)։ Վերցված է 2023-08-06 (չաշխատող հղում)
4. ↑  «Авагян Геворг — Энциклопедия фонда «Хайазг»»։ *ru.hayazg.info*։ Վերցված է 2023-08-06
*Վիքիպեդիայում կան հոդվածներ Գաբրիելյան ազգանունով այլ մարդկանց մասին։*

**Էմմա Պավելի Գաբրիելյան** (օգոստոսի 10, 1946(1946-08-10), Ստեփանակերտ, Ադրբեջանական ԽՍՀ, ԽՍՀՄ), բանասեր, Լեռնային Ղարաբաղի սոցիալական ապահովության նախարարի տեղակալ (2000-2007), Լեռնային Ղարաբաղի Ազգային ժողովի նախկին փոխնախագահ։

Կենսագրություն
--------------

Էմմա Գաբրիելյանը ծնվել է 1946 թվականի օգոստոսի 10-ին, Ստեփանակերտ քաղաքում։ Նախնական կրթությունը ստացել է Չափար գյուղի միջնակարգ դպրոցում, որից հետո՝ 1958-1963 թվականներին, ուսումը շարունակել է Ստեփանակերտ քաղաքի թիվ 1 դպրոցում։ Էմմա Գաբրիելյանը բարձրագույն կրթություն է ստացել Երևանի պետական համալսարանի բանասիրական ֆակուլտետում, աշխատել է կոմերիտմիության քաղաքային և մարզային կոմիտեներում։ Որպես ուսուցչուհի և ուսմասվար 1972-1977 թվականներին աշխատել է Ստեփանակերտի թիվ 7 և թիվ 9 միջնակարգ դպրոցներում։ 1977 թվականին ընտրվել է Լեռնային Ղարաբաղի լուսավորության մարզային տան (ուսուցիչների տուն) վարչության նախագահ և տնօրեն։ 1980 թվականին ընտրվել է պետական հիմնարկների արհմիության քաղաքային կոմիտեի նախագահ, եղել է «Մոր և մանկան պաշտպանության» հանձնաժողովի նախագահ։

Էմմա Գաբրիելյանը եղել է չորս գումարումների քաղաքային խորհրդի պատգամավոր։ 1985 թվականի ընտրվել է քաղխորհրդի պատգամավոր, որից հետո՝ գործկոմի պատասխանատու քարտուղար։ Եղել է նաև քաղաքի կանանց խորհրդի նախագահ։

1995 թվականի ապրիլի 30-ին Ստեփանակերտի թիվ 1 ընտրատարածքից ընտրվել է Լեռնային Ղարաբաղի 2-րդ գումարման գերագույն խորհրդի պատգամավոր։ Եղել է Արցախի Ազգային ժողովի նախագահի տեղակալ, Հայաստանի և Լեռնային Ղարաբաղի խորհրդարանական համագործակցության հանձնաժողովի համանախագահ։

2000-2007 թվականներին զբազեցրել է սոցիալական ապահովության նախարարի տեղակալի պաշտոնը։

Ամուսնացած է, երեք դստրերի մայր է։

Պարգևներ
--------

* «Երախտագիտություն» մեդալ
* «Մխիթար Գոշ» մեդալ

Ծանոթագրություններ
------------------

1. ↑  «Գաբրիելյան Էմմա Պավելի»։ *www.nankr.am*։ Վերցված է 2023-08-14
2. ↑  ԱՐՑԱԽԻ (ԼԵՌՆԱՅԻՆ ՂԱՐԱԲԱՂԻ ) ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎ
**Ջեք Հոուդի Ջոնսոն** (մայիսի 18, 1975(1975-05-18), Օահու, Հոնոլուլու շրջան, Հավայի, ԱՄՆ), հավայան հեղինակ և իր անձնական երգերի կատարող, երաժիշտ, ֆիլմերի ստեղծող, հայտնի է դարձել սոֆթ ռոք ժանրում և ակուստիկ երաժշտության մեջ։ 2011 թվականին մեծ ճանաչում է ձեռք բերել Brushfire Fairytales դեբյուտային ալբոմի 
թողարկումից հետո։ Վերջին 5 տարում հրապարակել է ևս 5 ալբոմ։ Հայտնի է նաև, որպես «The Kōkua Festival» փառատոնի հեղինակներից մեկը։ Ջեքը հայտնի է այնպիսի երգերով, ինչպիսիք են՝ "Upside Down"; "Flake"; "I Got You"; "Sitting, Waiting, Wishing"; "If I Had Eyes"; "You and Your Heart"; "Taylor"; "Better Together; "Good People" և Breakdown:

Կենսագրություն
--------------

Ջեք Ջոնսոնը ծնվել և մեծացել է Օահուում։ Ջեֆ Ջոնսոնը (հայրը) Ջեքին դրդել է զբաղվել սպորտով։ Նա հինգ տարեկանից զբաղվել է սյորֆինգով։ 17 տարեկան հասակում նրան հրավիրել են մասնակցելու Billabong Pipeline Masters-ի եզրափակիչ խաղին, Օահուի հյուսիսային շրջանում։ Նա եղել է ամենաերիտասարդ մասնակիցը ամբողջ պատմության մեջ։ Սակայն մեկ ամիս անց նրա կարիերան սյորֆինգում ավարտվել է։

Ջեքը սովորել է Օահուի Kahuku High School դպրոցում։ Ավլի ուշ ընդունվել է Սանտա Բարբարայի Կալիֆոռնիական համալսարան և դիպլոմ է ստացել, որպես ֆիլմերի և երաժշտության պրոդյուսեր։ Ջոնոսոնը սկսել է կիթառ նվագել 8 տարեկանում, իսկ 12 տարեկանում սկսել է երգեր գրել։ Նրա սերը դեպի երաժշտությունը շատ արագ է զարգացել, և առաջին փորձերը երաժշտական ասպարեզում եղել է այն, որ նա սկսել է նվագել Soil խմբում։

Ջիմի Հենդրիքսը Ջեք Ջոնսոնի սիրելի կիթառահարն է.
Джонсон назвал Джими Хендрикса своим любимым гитаристом:

Ծանոթագրություններ
------------------

1. ↑  *Deutsche Nationalbibliothek* Record #135417376 // Gemeinsame Normdatei (գերմ.) — 2012—2016.
2. ↑  Allmusic — 1991.
3. ↑  Jack Johnson Biography Archived 2012-04-29 at the Wayback Machine.. Music.aol.com. Retrieved on 2012-08-30.
4. ↑  
«Jack Johnson Music – Band» (անգլերեն)։ Jackjohnsonmusic.com։ Վերցված է 2010-09-22
5. ↑  
«Jack Johnson Plugs In for Electric New Disc 'To the Sea'» (անգլերեն)։ Rolling Stone Music։ մայիսի 24, 2010։ Վերցված է հունիսի 13, 2013

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Բենդքեմփ · Deezer · Ինստագրամ · Last.fm · SoundCloud · Spotify · ՅուԹյուբ · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| Բառարաններ և հանրագիտարաններ | Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX4713774 · BNF: 14108991f · GND: 135417376 · GTAA: 211426 · ISNI: 0000000116691916 · LCCN: no2002021011 · NKC: xx0081871 · NTA: 252182561 · SUDOC: 078777666 · VIAF: 71599805 · WorldCat VIAF: 71599805 |

 |

 |
**Բնական լեզուներ** (անգլ.՝ Natural languages) են համարվում հիմնականում այն լեզուները ( օրինակ՝ անգլերեն), որոնք բնականոն կերպով զարգանում են տվյալ մշակույթի հետ։ Բնական լեզուների օրինակներ են *չինարենը, անգլերենը, ֆրանսերենը, իսպաներենը, պորտուգալերենը, ճապոներենը, կորեերենը, իտալերենը* ու *գերմաներենը*։ Իսկ *էսպերանտոն*, մյուս կողմից, արհեստական լեզու է, որը մարդիկ հատուկ ստեղծել են ինչ-որ կոնկրետ նպատակի համար։ Այնուամենայնիվ, երբեմն այն բոլոր լեզուները, որոնցով մարդիկ խոսում են (ներառյալ վերոնշյալ լեզուների, որոնք բնականոն կերպով զարգանում ե մշակույթի հետ, ինչպես նաև արհեստական լեզուների) համարվում են «բնական» լեզուներ՝ ի տարբերություն համակարգիչների համար ստեղծված «արհեստական» լեզուների, ինչպիսիք են ծրագրավորման լեզուները։ Այսպիսի գործածում կարելի է հանդիպել մշակված բնական լեզվի բառապաշարում։ Բնական լեզուն մարդկային հաղորդակցության ու մտածողության հիմնական գործիքն է։

Բնական լեզվի սահմանումը
-----------------------

Բնական լեզուն տարբեր է.

* արհեստական կամ ստեղծված լեզուներից, ինչպիսիք են, օրինակ, համակարգչային լեզուները
* միջազգային օժանդակ լեզուներից
* բանության մեջ ոչ մարդկային հաղորդակցման համակարգերից, ինչպիսիք են մեղուների պարը, կետերի կամ այլ ծովային կաթնասունների վոկալիզացիաները և այլն։

Աշխարհի բոլոր տեսակի լեզուները բնական են, նույնիսկ նրանք, որոնք կապված են լեզվական նախադրյալների կամ լեզվի կարգավորման հետ։ Համեմատած սովորական լեզուների հետ՝ ոչ ստանդարտ բարբառները կարող են դիտվել որպես վայրի տեսակ։ Օրինակ՝ ստանդարտ ֆրանսերենը, որը վերահսկվում է Ֆրանսիական ակադեմիայի կողմից, համարվում է բնական լեզու (օրինակ՝ բնական լեզվի մշակման ոլորտում), քանի որ այն բավականաչափ ստացված չէ ստեղծված լեզու կոչվելու համար և բավականաչափ վերահսկված չէ վերահսկվող բնական լեզու կոչվելու համար։

Ծանոթագրություններ
------------------

1. ↑  Lyons John (1991)։ *Natural Language and Universal Grammar*։ New York: Cambridge University Press։ էջեր 68–70։ ISBN 978-0521246965  `|url-access=` պարամետրը գոյություն չունի (օգնություն)
2. ↑  Norris Paul F (25 August 2011)։ «The Honeybee Waggle Dance – Is it a Language?»։ *AnimalWise*։ Վերցված է 10 April 2019

Աղբյուրներ
----------

* ter Meulen, Alice, 2001, "Logic and Natural Language," in Goble, Lou, ed. *The Blackwell Guide to Philosophical Logic*. Blackwell.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | Microsoft: 195324797 · NKC: ph1002032 |

 |
**Դուլսե դե լեչե**, իսպանական, պորտուգալական (**դուսե դե լեյտե**) և լատինոամերիկյան խոհանոցի աղանդեր, օգտագործվում է նաև որպես սոուս և որպես միջուկ հրուշակեղենի արտադրության մեջ։ Այն նաև հայտնի է «Մանհա դե լեչե» կամ պարզապես «Մանհա» անվամբ։

Նկարագրություն
--------------

Աղանդերն իրենից ներկայացնում է ռուսական խտացրած կաթի նմանօրինակը, սակայն ունի ավելի նոսր խտություն։ Դուլսե դե լեչեի պատրաստման ժամանակ թարմ կաթն ու շաքարավազը եփում են այնքան, որ ստանա որոշակի խտություն և կարամելային գույն։ Լավագույն համ և հոտ ստանալու համար հաճախ ավելացնում են վանիլ, երբեմն նաև դարչին։

Լատինական Ամերիկայի մի շարք երկրներում առկա են աղանդերի ավելի էկզոտիկ տարբերակներ, այսպես` Մեքսիկայում օգտագործում են այծի կաթ, Կուբայում` թթվակաթնային հիմք, Պուերտո Ռիկոյում` կոկոսի կաթ։

Օգտագործում
-----------

Դուլսե դե լեչեն ուտում են բլինիների և չորացրած հացի հետ, քսում են վաֆլիի, կեքսերի (մաֆին) և պաղպաղակի վրա, օգտագործում են որպես միջուկ տորթերի և թխվածքաբլիթների համար։ Կան հատուկ աղանդերներ, օրինակ ալֆախոր թխվածքաբլիթը, որոնք պատրաստվում են հենց դուլսե դե լեչեով։ Դուլսե դե լեչեն օգտագործում են նաև փքաբլիթների (չուրո) և կարամելային պուդինգների պատրաստման ժամանակ։

Տարածում
--------

Ծագելով Պիրենեյան թերակղզում` դուլսե դե լեչեն տարածվել է Իսպանիայի և Պորտուգալիայի նախկին գաղութներում, ոչ միայն Ամերիկայում, այլև Ասիայում (Ֆիլիպիններ)։ Ֆրանսիայում այս աղանդերը հայտնի է որպես **Confiture de lait**, սակայն այդքան մեծ ճանաչում չունի։

Դուլսե դե լեչեի օգտագործման օրինակներ
-------------------------------------

* Ալֆախոր թխվածքաբլիթի միջուկԱլֆախոր թխվածքաբլիթի միջուկ
* Ռուլետի միջուկՌուլետի միջուկ
* Կարամելային պուդինգի հետԿարամելային պուդինգի հետ
* Որպես նախաճաշՈրպես նախաճաշ
* Ֆրանսիական փափուկ պանրի հետՖրանսիական փափուկ պանրի հետ
* Բլինիի հետԲլինիի հետ
* Ընկույզ՝ dulce de leche միջուկովԸնկույզ՝ dulce de leche միջուկով

Ծանոթագրություններ
------------------

1. ↑  «Origen mítico del dulce de leche» [The Mythical Origin of Dulce de Leche] (Spanish)։ Clarín։ 2003 թ․ ապրիլի 6։ Վերցված է 2014 թ․ հունիսի 8

Արտաքին հղումներ
----------------

* Դուլսե դե լեչեի պատմությունն Արգենտինայում.
* The South American Table: The Flavor and Soul of Authentic Home Cooking from Patagonia to Rio de Janeiro, with 450 Recipes
**Էմմանուել Դաբբաղյան** կամ **Էմմանուէլ Տապպաղեան** (անգլ.՝ Emmanuel Dabbaghian, դեկտեմբերի 26, 1933(1933-12-26), Հալեպ, Սիրիայի առաջին հանրապետություն - սեպտեմբերի 13, 2018(2018-09-13), Զմմառ, Քեսերվանի շրջան, Keserwan-Jbeil, Լիբանան), Զմմառի Սուրբ Տիրամոր վանքի (I.C.P.B.) պրելատ՝ կաթոլիկ բարձրաստիճան քահանա, Բաղդադի հայ կաթողիկե եկեղեցու արքեպիսկոպոս, Բզոմմառ վանական պատրիարքական միաբանության անդամ։

Կենսագրություն
--------------

Էմմանուել Դաբաղյանը ծնվել է 1933 թվականի դեկտեմբերի 26-ին Սիրիայի Հալեպ քաղաքում գտնվող հայ ընտանիքում։ Դպրոցն ավարտելուց հետո նա հետագայում միացել է Լիբանանում գտնվող Բզոմմարի Պատրիարքական Միաբանությանը։ 1967 թվականի դեկտեմբերի 25-ին՝ Իտալիայի Գրիգորյան Հայրապետական համալսարանում փիլիսոփայության և աստվածաբանության բակալավրի կոչում ստանալուց հետո, ձեռնադրվել է քահանա։

Հոգևոր գործունեություն
----------------------

Էմմանուել Դաբաղյանը 2003 թվականի օգոստոսի 23-ից մինչև 2006 թվականը եղել է Թբիլիսիի հայ կաթոլիկ ծխական համայնքի ավագ քահանան և սեմինարիայի ռեկտորը։ Այդ նույն ժամանակ նա պատասխանատու էր Վրաստանում գտնվող հայ կաթոլիկների համար։

2006 թվականի սեպտեմբերի 13-ին Լիբանանում տեղի ունեցած Հայ կաթողիկե եկեղեցու Սինոդը Էմմանուել Դաբաղյանին ձեռնադրել է Բաղդադի արքեպիսկոպոսության ատենապետ։

2007 թվականի հունվարի 26-ին Սինոդի որոշումը հաստատել է Հռոմի Պապ Բենեդիկտոս 16-րդը և 2007 թվականի օգոստոսի 4-ին Էմմանուել Դաբաղյանը ձեռնադրվել է եպիսկոպոս որպես Բաղդադի Հայ կաթողիկե արքեպիսկոպոսության թափուր մնացած արքեպիսկոպոս։ Գլխավոր սրբադասող հոգևորականը եղել է Հայ կաթողիկե եկեղեցու առաջնորդ պատիարք Ներսես Բեդրոս 19-րդ Թարմունին։

### Հրաժարական

Արքեպիկոպոս Տ․ Էմմանուել արքեպիսկոպոս Դաբաղյանը սահմանային տարիքի հասնելու հետևանքով հրաժարական է տվել և 2016 թվականի սեպտեմբերի 27-ի թիվ 112/2016 կոնդակով Բաղդադի հայ կաթողիկոսական պատրիարքական փոխանորդ է նշանակվել Հոգեշնորհ Հ․ Ներսես վարդապետ Զապպարյանը։

Մահ
---

Էմմանուել Դաբաղյանը մահացել է Բեյրութում, 2018 թվականի սեպտեմբերի 13-ին, 84 տարեկան հասակում, և հուղարկավորվել է Բզոմմառի Տիրամոր վանքում։

Բզոմմառի Տիրամոր վանք

Ծանոթագրություններ
------------------

1. ↑  «Over 800 Abbreviations of religious orders»։ *www.catholicdoors.com*։ Վերցված է 2020 թ․ դեկտեմբերի 20
2. ↑  «Ոչ եւս է Արհի. Էմմանուէլ Արք. Տապպաղեանը - Vatican News»։ *www.vaticannews.va* (հայերեն)։ 2018 թ․ սեպտեմբերի 13։ Վերցված է 2020 թ․ դեկտեմբերի 20  CS1 սպաս․ հայերենը նշված է (link)
3. ↑  «RINUNCE E NOMINE»։ *press.vatican.va*։ Վերցված է 2020 թ․ դեկտեմբերի 20
4. ↑  «Հ. Ներսես թ.ծ.վ. Զապպարյանը նշանակվել է Բաղդադի հայ կաթողիկէների պատրիարքական փոխանորդ» (անգլերեն)։ Վերցված է 2020 թ․ դեկտեմբերի 20

Արտաքին հղումներ
----------------

* «Archbishop Emmanuel Dabbaghian [Catholic-Hierarchy] I.C.P.B. †»։ *www.catholic-hierarchy.org*։ Վերցված է 2020 թ․ դեկտեմբերի 20  (անգլ.)
* Հ. Ներսես թ.ծ.վ. Զապպարյանը նշանակվել է Բաղդադի հայ կաթողիկէների պատրիարքական փոխանորդ (հայ.) (անգլ.)
* Ոչ եւս է Արհի. Էմմանուէլ Արք. Տապպաղեանը

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Էմմանուել Դաբաղյան** կատեգորիայում։ |
**Բեն-Նասեր** (արաբ․՝ بن ناصر‎‎), քաղաք և կոմունա Ալժիրի հյուսիսարևելյան մասում ՝ Ուարգլայի վիլայեթում։ Մտնում է Տայբետ շրջանի կազմի մեջ։ Տարածքն ի սկզբանե բնակեցվել է 19-րդ դարի կեսերին։

Աշխարհագրական դիրքը
-------------------

Քաղաքը գտնվում է Վիլայեթի հյուսիսում՝ հյուսիսային Սահարայի օազիսներից մեկի տարածքում, երկրի մայրաքաղաք Ալժիրից հարավ-արևելք մոտավորապես 494 կիլոմետր (ուղիղ գծով) հեռավորության վրա։ Բացարձակ բարձրությունը ծովի մակարդակից 101 մետր է։

Բեն-Նասեր կոմունան սահմանակից է Տայբետ և Էլ Բորմա համայնքներին, ինչպես նաև Էլ Օուեդ վիլայեթի տարածքին։ Նրա տարածքը 1668 կմ² է։

Կլիմա
-----

Քաղաքի կլիման բնութագրվում է որպես անապատային (BWh Կյոպպենի կլիմաների դասակարգման մեջ)։ Տարվա ընթացքում տեղումները շատ քիչ են (միջին տարեկան քանակը՝ 66 մմ)։ Տարեկան միջին ջերմաստիճանը 21,5 °C է։ Ամենացուրտ ամսվա (հունվարի) միջին ջերմաստիճանը 10,1 ° С է, ամենաշոգ ամսվա (հուլիսի)՝ 33,3 ° С։

Բնակչություն
------------

Համաձայն 2008 թվականի պաշտոնական մարդահամարի տվյալների՝ կոմունայի բնակչությունը կազմում էր 10330 մարդ։ Արական բնակչության տեսակարար կշիռը կազմել է 50.8%, կանանց` համապատասխանաբար, 49.2%: Բնակչության գրագիտության մակարդակը կազմել է 65,3%։ Տղամարդկանց շրջանում գրագիտության մակարդակը կազմել է 76,9%, կանանց մոտ՝ 53,5%։ Բեն-Նասերի բնակիչների 3,5%-ն ուներ բարձրագույն կրթություն, 10,1%-ը՝ միջնակարգ։

Տրանսպորտ
---------

Բեն-Նասերն ուղղակիորեն ընկած է N16 ազգային մայրուղու վրա՝ Տուգուրտից արևմուտք և Էլ Օուեդ արևելքից։

Ենթակառուցվածք
--------------

Խմելու ջուրը հասանելի է բնակչության 98%-ին։ Սակայն բոլոր բնակիչների համար կոյուղու համակարգը դեռ ավարտված չէ։

Կրթություն
----------

Քաղաքում կա ինը տարրական և մեկ միջնակարգ դպրոց։

Տնտեսություն
------------

Տարածքի տնտեսությունը հիմնականում գյուղատնտեսական է, կենտրոնացած է արմավենու բուծման, ինչպես նաև այլ մշակաբույսերի վրա, ինչպիսիք են կարտոֆիլը, սոխը և սխտորը։ Բեն-Նասերի տնտեսության մյուս հիմնական ճյուղը տեքստիլ արդյունաբերությունն է, որը հիմնականում կենտրոնացած է բրդի և բամբակի վրա։

Ծանոթագրություններ
------------------

1. 1 2 3 4 5  «Official website of the province of Ouargla – Benaceur» (Arabic)։ Արխիվացված է օրիգինալից 24 March 2013-ին։ Վերցված է 25 February 2013  `|url-status=` պարամետրը գոյություն չունի (օգնություն)
2. ↑  «Ben Nasseur»։ GeoNames։ Վերցված է 2019-02-22
3. ↑  «Climate: Ben Nasseur» (անգլերեն)։ Climate-Data.org։ Վերցված է 2019-02-22
4. ↑  «Population résidente des ménages ordinaires et collectifs (MOC) selon la commune de résidence et le sexe et le taux d'accroissement (1998-2008)» (ֆրանսերեն)։ Office national des statistiques
5. ↑  «Taux d'analphabétisme et taux d'alphabétisation de la population âgée de 15 ans et plus, selon le sexe et la commune de résidence .» (ֆրանսերեն)։ Office National des Statistiques Algérie։ Վերցված է 1 July 2013
6. ↑  «Structure relative de la population résidente des ménages ordinaires et collectifs âgée de 6 ans et plus selon le niveau d'instruction et la commune de résidence.» (ֆրանսերեն)։ Office National des Statistiques Algérie։ Վերցված է 1 July 2013
Դուրիան
**Դուրիան** (լատին․՝ Durio), Փիփերթազգիների ընտանիքի բույսերի տեսակ է, որն ներառում է մոտավորապես 30 տեսակ։ Աճում է անձրևային Հարավարևելյան Ասիայի արևադարձային անտառներում։

Կենսաբանական նկարագրություն
---------------------------

Ցեղատեսակները մեծ են, սակավաընձյուղ, մշտադալար ծառեր՝ թերի արմատներով ու հասաարակ տերևներով։

Ծաղիկները խոշոր են, սպիտակ կամ կարմիր գույնի, զարգանում են բների ⟨Կաուլիֆլորիա⟩ կամ խոշոր ճյուղերի վրա ⟨Կաուլիֆլորիա⟩, բացվում են երեկոյան և փոշոտվում են չղջիկների և մեղուների միջոցով։

Դուրիանի պտուղներն ունեն շատ պինդ կեղև, որը ծածկված է խոշոր փշերով, պաշտպանում է չհասած պտուղի պարունակությունը կենդանիներից։ Պտուղը բացվում է հինգ փականներով, որոնց եզրերին մուգ սերմեր են մսային հավելումներով՝ արիլուսներով։

### Տաքսոնիա

Դուրիանի ցեղը պարունակում է 32 տեսակներ

Դուրիան. արգելվում է պահել հասարակական վայրերում

Օգտագործում
-----------

Որոշ տեսակի պտուղներն ուտելի են։

Դուրիանի պտուղներն անտանելի գարշահոտի պատճառով արգելվում է տանել կամ ուտել հասարակական տրանսպոտրում, հյուրանոցներում և շատ այլ վայրերում։ Արգելող պիտակները փակցված են լինում օբյեկտների դռների վրա։ Դորիանը համարվում է արժեքավոր միրգ Հարավարևելյան Ասիայում և Հարավային Ամերիկայում (մասնավորապես՝ Բրազիլիայում)։ Տեղաբնիկներն ասում են, որ դուրիանի համն առաջացնում է դժոխքի տեսիլքներ, իսկ համը՝ դրախտային հաճույք։

Խոհարարական տեսանկյունից դուրիանի հետ գործ ունենալիս անհրաժեշտ են որոշակի հմտություններ ու սարքավորումներ, տեղափոխման համար միրգը փաթեթավորում են թղթի հաստ շերտով և դնում պինդ տոպրակի կամ պայուսակի մեջ, դրա կտրատումը կատարվում է ամուր դանակով և հաստ կտորե ձեռնոցներով, քանի որ սուր փշերը կարող են վնասել ձեռքերը, թափոնները անհրաժեշտ է թափել բնակելի տնից հեռու, եթե հոտը զզվանք է առաջացնում։ 

|  |  |
| --- | --- |
|  |  |

Պատկերասրահ
-----------

* 
* 
* 
* 
* 
* 
* 
* խմորեղեն դուրիանով խմորեղեն դուրիանով
* Ժելատո դուրիանովԺելատո դուրիանով
* 
* 
* 
* 
*

Ծանոթագրություններ
------------------

1. ↑  «Durian»։ Merriam-Webster Dictionary։ 2017։ Վերցված է հոկտեմբերի 14, 2017
2. ↑  Список видов рода Дуриан на сайте The Plant List(անգլ.)(Ստուգված է 16 Սեպտեմբերի 2016)

Արտաքին հղումներ
----------------

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | LCCN: sh88022752 |

 |
Կարմիրով նշված են այն երկրները, որոնց ղեկավարների անունները կապված են փաստաթղթերի հետ
**«Դրախտային փաստաթղթեր»**, **«դրախտային դոսյե»** (անգլ.՝ Paradise Papers), գաղտնի տեղեկատվության արտահոսք, որը տեղի է ունեցել գերմանական Süddeutsche Zeitung թերթի կողմից։ Վերջինս բացահայտել էր նաև Պանամայի սկանդալը, որի արդյունքում Լրագրող հետաքննիչների միջազգային կոնսորցիումը սկսել է հետաքննությունը։ Այդ արտահոսքի արդյունքում պարզ են դարձել մի շարք քաղաքական գործիչների և հանրային այլ դեմքերի ակտիվների և մասնավոր սեփականության վերաբերյալ տվյալներ, ինչպես նաև Ֆեյսբուքի, Apple-ի, Microsoft-ի, EBay-ի, Glencore-ի, Uber-ի, Nike-ի, Walmart-ի, Allianz-ի, Siemens-ի, McDonald's-ի և Yahoo-ի ֆինանսական խարդախությունները։ Դրախտային փաստաթղթերը բաղկացած են 13 540 000 ներքին փաստաթղթերից։ Հետաքննության առաջին արդյունքները հրապարակվել են 2017 թվականի նոյեմբերի 5-ին։ Փաստաթղթերը ուսումնասիրվել են աշխարհի շուրջ 100 ԶԼՄ-ների լրագրողներ։

Արտահոսք
--------

Գերմանական Süddeutsche Zeitung պարբերականը անանուն աղբյուրից ստացել է փաստաթղթեր, որոնց վրա աշխատել է Appleby ընկերությունը։

Իր ծավալով արտահոսքը գերազանցում է նախորդներին, այնպիսին, ինչպիսիք են ԱՄՆ-ի դիվանագիտական հեռագրերի արտահոսքը (1,7 ԳԲ), Offshore Leaks-ը (260 ԳԲ), Lux Leaks-ը (4 ԳԲ) և Swiss Leaks-ը (3,3 ԳԲ)։ Տվյալները հիմնականում բաղկացած են էլեկտրոնային նամակներից, PDF ֆորմատով նյութերից, լուսանկարներից և Appleby-ի տվյալների ներքին բազայից։ Փաստաթղթերը պարունակում են տեղեկատվություն 120 000 օֆշորային ընկերությունների գործունեության վերաբերյալ։

Ծանոթագրություններ
------------------

1. ↑  «Что мы узнали из новых утечек о налоговых секретах сверхбогатых»։ *«Панорама»* (ռուսերեն) (Русская служба Би-би-си)։ 2017 թ․ նոյեմբերի 5։ Վերցված է 2017 թ․ նոյեմբերի 6
2. ↑  Panorama Команда програми (2017 թ․ նոյեմբերի 5)։ «"Райські папери": витік даних розкрив офшорні таємниці ультрабагатіїв»։ *BBC Україна* (en-GB)։ Վերցված է 2017 թ․ նոյեմբերի 6
3. ↑  «"Paradise Papers": оприлюднили офшорний компромат на представників світової еліти»։ *Українська правда*։ Վերցված է 2017 թ․ նոյեմբերի 6
**«Գայլ Ալբերտոն»** (իտալ.՝ Lupo Alberto), կոմիքսային սերիալ, ստեղծել է իտալացի հեղինակ Գվիդո Սիլվեստին (իտալ.՝ Guido Silvestri) 1974 թվականին։

Սյուժե
------

Կոմիքսը պատմում է Ալբերտո կապույտ գայլի արկածների մասին։ Կոմիքսի գլխավոր հերոսը՝ գայլը, պահում է նրան այնպես, կարծես, թե նա մարդ լինի, ով ունի կյանքի նպատակներ, ինչի համար նա միշտ զբաղված է լինում։ Ալբերտոն Մակենզի ագարակի բնակիչ է։ Նա անընդհատ ձգտում է գողանալ հավ Մարտային, ով նրա սիրելին է, բայց Մոիսեյը՝ արջը, ամեն ինչ անում է Ալբերտոյի պլանները խափանելու համար։ Կոմիքսի առաջին սերիանները նրանց կռիվների մասին է։

Մուլտսերիալի ստեղծումը
----------------------

«Գայլ Ալբերտոն» լույս է տեսել 1974 թվականին, երբ արդեն մի քանի սյուժեներ դուրս էին եկել *Corriere dei Ragazzi* ամսագրով, որը պատկանում է *Corriere della Sera* ստուդիային։ «Գայլ Ալբերտոն» սիրված է եղել հատկապես պատանիների կողմից, լավ վաճառվում են կոմիքսի հերոսների պատկերներով արտադրանքները՝ օրագրեր, շնորհավորական բացիկներ։ 1985 թվականին՝ անհամբավ թողարկումից հետո (1983-1984 թվականներին), կոմիքսը սկսեց ամեն ամիս թողարկվել։ 2009 թվականին կայացավ «Գայլ Ալբերտոն»-ի 35-ամյա տարելիցը։ 1997 թվականին *Rai Trade* ստուդիան նկարահանել է նույնանուն անիմացիոն սերիալ։ Այն թարգմանվել է անգլերեն և ռուսերեն։

Ծանոթագրություններ
------------------

1. ↑  Fumagalli, Marisa. «Lupo Alberto bugiardo sull’AIDS.» *Corriere della Sera*. Page 10. 8 March 1993. Retrieved on April 29, 2011.
2. ↑  «A Milano una mostra per i 35 anni di Lupo Alberto Archived 2012-08-03 at Archive.is.» *La Stampa*. 20 November 2009. Retrieved on 24 April 2011.
3. ↑  "Lupo Alberto Archived 2012-03-23 at the Wayback Machine.. Rai Trade. Retrieved on 24 April 2011.
4. ↑  «Волк Альберто: Серии 1-52»։ Ozon.ru։ Վերցված է 2011-05-21

Արտաքին հղումներ
----------------

* Официальный сайт (իտալ.)

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Treccani |

 |
**«Դե խաղա»,** սեղանի ժամանցային-հումորային խաղ երեք և ավելի մարդկանց համար։ Ստեղծվել է Երևանում, Հայաստանում ուսանողներ Հայկ Մկրտչյանի և Դավիթ Հովհաննիսյանի կողմից։

Խաղը բարձր երաշխավորվել է Հայաստանի Լեզվի պետական տեսչության կողմից՝ որպես բանավոր խոսքի զարգացման, բառապաշարի ընդլայնման, հայերեն լեզվամտածողության ձևավորման խթան։

Խաղի կանոնները
--------------

Խաղի մասնակցիները տեղավորում են շրջանաձև՝ այնպես, որ կարողանան հաջորդական հաշիվ տալ։ Որից հետո մասնակիցներից մեկը 1-ից 3-ը ընկած թվերից որևէ թիվ է ասում (օրինակ 3), հաջորդ մասնակիցը նրա ասած թվին ավելացնելով երեք միավոր շարունակում է խաղը, այս ամենը կրում է շարունակական բնույթ, եթե խաղացողներից մեկը չի ասում սահմանային թիվը, որից հետո տվյալ խաղացողը պարտավոր է վերցնել խաղաքարտը և անել այն գործողությունը, որը գրված է խաղաքարտի վրա կամ ազնվորեն պատասխանել հարցին։ Խաղը լքում է այն խաղացողը, որը հրաժարվում է խաղաքարտի վրա գրված հանձնարանությունը կատարելուց կամ հարցին պատասխանելուց։ Նաև խաղացողը իրավունք ունի ամբողջ խաղի ընթացքում մեկ անգամ խաղաքարտը փոխելու։

Խաղի խաղաքարտերը (50 հատ «Դե ասա՛», 60 հատ «Դե արա՛», 50 հատ «Դե արի՛ ու մի՛ արա» 40 հատ «Դե արի՛ ու մի՛ ասա») բաղկացած են հումորային հարցերից և առաջադրանքներից, որոնք շատ ժամանակ պահանջում են խիզախություն։

Մասնակիցների քանակը չի սահմանափակվում, միաժամանակ խաղում չի կարող լինել երեք խաղացողից պակաս խաղացող։ Սահմանային թիվը պայմանավորված է մասնակիցների քանակով։

Եթե խաղին մասնակցում է 3-ից 5 խաղացող այդ դեպքում սահմանային թիվ է համարվում 21-ը։ Եթե խաղին մասնակցում է 6-ից 8 խաղացող այդ դեպքում սահմանային թիվ է համարվում 31-ը։ Եթե խաղին մասնակցում է 8-ից 12 խաղացող այդ դեպքում սահմանային թիվ է համարվում 41-ը։ Եթե խաղին մասնակցում է 12 և ավելի խաղացող այդ դեպքում սահմանային թիվ է համարվում 51-ը։

Խաղաքարտեր
----------

### Դե ասա՛

Ընտրելով «Դե ասա՛» խաղաքարտը խաղացողը պարտավոր է կարդալ խաղաքարտի վրա գրված հարցը և ազնվությամբ պատասխանել։ Օրինակ՝ Թո՛ղ խաղի մասնակիցները ձեր ճակատին գրեն՝ «Հպարտ եմ, որ կին եմ» և այդպես մնա՛ մինչև խաղի ավարտը։

### Դե արա՛

Ընտրելով «Դե արա՛» խաղաքարտը խաղացողը պարտավոր է անել այն ինչ գրված է խաղաքարտի վրա։ Օրինակ՝ պատահական գոռա՝ «բողկս չի աճում»

### Դե արի՛ ու մի՛ ասա

Հիմնականում պետք է մնջախաղի օգնությամբ ցուցադրել այն ինչ գրված է խաղաքարտի վրա։ Օրինակ՝ Կարդա՛ մտքումդ և մնջախաղի օգնությամբ ցուցադրի՛ր խոսող լոլիկ։

### Դե արի՛ ու մի՛ արա

Այս խաղաքարտը ընտրելու դեպքում պետք է ինչ-որ անսպասելի բան ասես, կամ խաղացողների համապասխան խոսքից հետո կատարես այն ինչ գրված է եղել խաղաքարտի վրա։ Օրինակ՝ Ընտրի՛ր խաղի մասնակիցներից որևէ մեկին, ու հենց խոսի, սուպերմարկետի դրամարկղի ծնգոց հանիր։

Ծանոթագրություններ
------------------

1. ↑  ««Դե արի ու մի խաղա». հայկական ժամանցային-հումորային խաղ»։ Վերցված է 2017-03-28
**Բոհեմիայի թագավորություն**, շատ ժամանակ անվանում են **Չեխական թագավորություն** (չեխ․՝ České království; գերմ.՝ Königreich Böhmen; լատին․՝ Regnum Bohemiae), Բոհեմիայի տարածքում տեղակայված նախկին պետություն, որի տարածքը ներկայումս զբաղեցնում է Չեխիան։ Հզորության ժամանակ նաև զբաղեցրել է ներկայիս Ավստրիայի, Գերմանիայի, Հունգարիայի, Իտալիայի, Լեհաստանի, Սլովակիայի, Սլովենիայի և Ուկրաինայի տարածների մի մասը։ Այն թագավորություն էր Սրբազան Հռոմեական կայսրությունում և թագավորը հանդիսանում էր կայսրության Ընտրյալ-Արքայազն մինչև 1806 թվականը։ Շատ Բոհեմիայի թագավորներ նաև Սրբազան Հռոմի կայսր էին։ Մայրաքաղաքն էր Պրահան, որը նաև կայսրության կենտրոնն էր 14-րդ դարի վերջին և 16-րդ դարիս սկզբից մինչև 17-րդ դարի սկիզբ։ 1526 թվականից թագավորությունը ղեկավարել են Հաբսբուրգները։

Սրբազան Հռոմի կայսրության անկումից հետո տարածքը դարձավ Ավստրիական կայսրության մաս, որը վրածվեց Ավստրո-Հունգարիայի 1867 թվականից։ Բոհեմիան իր թագավորության կարգավիճակը պահպանեց մինչև 1918 թվականը, համարվելով թագավորական հողեր, իսկ Պրահան կայսրության տնտեսական կենտրոններից մեկն էր։ Ավստրո-Հունգարիայի վերջին տարիներին Բոհեմիան համարվում էր կայսրության ամենաբարգավաճող տարածքը։ Չեխերենը համարվում էր ազնվականների լեզուն մինչև 1627 թվականի Բոհեմական ապստամբությունը։

Կենտրոնական ուժերի պարտությունից հետ Առաջին համաշխարհային պատերազմում, թագավորությունը և կայսրությունը փլուզվեցին։ Բոհեմիան դարձավ նորաստեղծ Չեխոսլովակիայի մաս։

Ծանոթագրություններ
------------------

1. ↑  Bradshaw George (1867)։ *Bradshaw's illustrated hand-book to Germany*։ London։ էջ 223։ Վերցված է 2014 թ․ հուլիսի 12
2. ↑  Chotěbor Petr (2005)։ *Prague Castle : Detailed Guide* (2nd complemente ed.)։ Prague: Prague Castle Administration։ էջեր 19, 27։ ISBN 80-86161-61-7
| **՞**Գառնանգղ |
| --- |
| Գառնանգղ  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Թռչուններ |
|
|
|
| Կարգ | Բազեանմաններ |
|
|
|
| Ընտանիք | Ճուռակներ |
|
|
|
| Ցեղ | Գառնանգղեր |
|
|
| Տեսակ | Գառնանգղ |
|
|

 |
|  Լատիներեն անվանում |
| Gypaetus barbatus
(Linnaeus, 1758) |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : 106003370 |
|  |
| պատկեր |
| 

| ԴասակարգումըՎիքիցեղերում | ՊատկերներՎիքիպահեստում | ITIS**175483**NCBI**33610**EOL**914578**

 |
| --- | --- | --- |

 |


**Գառնանգղ** (լատին․՝ *Gypaetus barbatus*), ճուռակների ընտանիքի թռչուն։ Նստակյաց է, քիչ տարածված։

Արտաքին կառուցվածք
------------------

Մարմնի երկարությունը 100-115 սմ է, թևերի բացվածքը՝ 266-282 սմ, կենդանի զանգվածը՝ 5, 5-6, 5 կգ։ Խոշոր անգղ է, թևերը՝ համաչափ երկար ու նեղ, պոչը՝ երկար, ծայրը՝ բութ։ Հասունի մարմինը վերևից սևավուն է, ներքևից՝ խամրած նարնջագույն։ Աչքերի երկայնքով տարածվող սև ակնադիմակը կտուցի հիմքից վերածվում է մորուքի։

Երիտասարդի մարմինը վերևից մուգ դարչնագույն է, ներքևից՝ մոխրադարչնագույն, գլուխը և վիզը՝ սևավուն։ Սավառնում է՝ թևերը թեթևակի կախ գցած, ծայրերը վեր ցցած, հաճախ՝ ձորերի ու լեռնամարգագետինների վրայով։ Բնակվում է անտառներին ու մարգագետիններին մերձ խոր ձորերում ու լեռներում։

Սննդառություն
-------------

Սնվում է վայրի և ընտանի կենդանիների մկանային ու ոսկրային մնացորդներով, որսում է նաև թռչուններ, մանր կաթնասուններ։

Բազմացում և զարգացում
---------------------

Ամուսնական զույգերը անբաժան են ողջ կյանքի ընթացքում։ Բազմանում են հունվար-սեպտեմբերին։ Բույնը ծավալուն կույտ է՝ ճյուղերից, խոտաբույսերից, բրդից, մորթուց։ Բնադրում է ժայռաքիվերին կամ խոր խորշերում։ Դնում է 84 մմ տրամագծով, բաց կարմրավուն-դարչնագույն՝ մանուշակագույն վրձնախազերով 1-2 ձու։

Այլ լեշակերների համակարգում կատարում է սանիտարի դեր, սակայն լեշի և դիակների խիստ կրճատման հետևանքով բնադրման նախապատրաստվելու շրջանում կարիք ունի արհեստական կերակրման։

Գրանցված է Հայաստանի Կարմիր գրքում։

Թռչնաբանների հաշվարկներով՝ Հայաստանում կա գառանգղի ընդամենը 9-10 զույգ։

Ծանոթագրություններ
------------------

1. ↑  «Մենք տեսանք ճանապարհին ընկած մեծ թռչունի. Հայ ընտանիքը դեղնակտուց գառնանգղի է փրկել (ֆոտո)»։ *news.am* (հայերեն)։ Վերցված է 2019-06-29  CS1 սպաս․ հայերենը նշված է (link)

Արտաքին հղումներ
----------------

* Գառնանգղը Երևանի կենդանաբանական այգում

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի · Մեծ նորվեգական · Universalis |
|  |
| Տաքսոնոմիա | Avibase · CMS · eBird · EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | BNF: 12274720r · GND: 4248700-6 · LCCN: sh85074225 · NKC: ph705661 |

 |
Արեգակը՝ G2V դասի տիպիկ աստղը, նկարահանված ռենգենյան տիրույթում
**Դեղին թզուկ**, գլխավոր հաջորդականության աստղերի ոչ շատ մեծ տիպ՝ 0,8-ից 1,2 Արեգակի զանգվածով և 5000-6000 Կ մակերևույթի ջերմաստճանով։ Իրենց Էներգիայի հիմնական աղբյուրը համարվում է հելիումի ջերմամիջուկային սինթեզը ջրածնից։ Ամենահայտնի դեղին թզուկը համարվում է Արևը։ Այլ հայտնի աստղեր են՝ Կետի Տաուն, Կենտավրոսի Ալֆան, Հյուսիսային Թագի Ալֆան, Պեգասի 51-ը։

«Դեղին թզուկ» անվանումը սխալ է, քանի որ G-տիպի աստղերը դասվում են սպիտակից սկսած, ինչպես Արեգակը, մինչև շատ թույլ դեղին տիրույթում, ինչպես գլխավոր հաջորդականության՝ ավելի փոքր զանգվածով և լուսատվությամբ G-տիպի աստղերը։ Արեգակն իրականում սպիտակ է, սակայն դեղին է թվում Երկրի մթնոլորտում ռելեյան ցրման (անգլ.՝ Rayleigh scattering, ֆիզիկոս Ռելեյի անվամբ) պատճառով։ Բացի այդ, չնայած «թզուկ» տերմինը կիրառվում է գլխավոր հաջորդականության դեղին աստղերը հսկա աստղերից տարբերակելու համար, դեղին թզուկները, ինչպիսին Արեգակն է, իրենց լուսավորությամբ ծածկում են Ծիր Կաթինի աստղերի 90%-ը (որոնք հիմնականում աղոտ նարնջագույն թզուկներ, կարմիր թզուկներ ու սպիտակ թզուկներ են)։

Ծանոթագրություններ
------------------

1. ↑  Empirical bolometric corrections for the main-sequence, G. M. H. J. Habets and J. R. W. Heintze, *Astronomy and Astrophysics Supplement* **46** (November 1981), pp. 193–237.
2. ↑  Stellar Evolution: Main Sequence to Giant Archived 2020-05-13 at the Wayback Machine. class notes, Astronomy 101, Valparaiso University, accessed on line June 19, 2007.
3. ↑  Alpha Centauri A, SIMBAD query result. Accessed on line December 4, 2007.
4. ↑  Tau Ceti, SIMBAD query result. Accessed on line December 4, 2007.
5. ↑  51 Pegasi, SIMBAD query result. Accessed on line December 4, 2007.
6. ↑  What Color Are the Stars?, Mitchell N. Charity's webpage, accessed November 25, 2007
7. ↑  Dissanaike George (1991 թ․ հոկտեմբերի 19)։ «Painting the sky red»։ *New Scientist* **132** (1791): 31–33
**Ն. Ա. Գավալայի բնակելի տուն** (ռուս.՝ Жилой дом Н. А. Гавала), շենք Դոնի Ռոստովի Պուշկինի փողոցում (շենք №93)։ Բնակելի տունը կառուցվել է XIX դարի վերջում։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

Պատմություն
-----------

Բնակելի տան առաջին սեփականատերը եղել է Ռուսաստանի բորսաների ընկերության անդամ, ծագումով հույն Նիկոլայ Անտոնովիչ Գավալան։ 1913 թվականի փաստաթղթերով տունը պատկանել է Մարիա Գեորգիևնա Գավալային, որը, ենթադրաբար, եղել է նրա կինը։ Գավալա ընտանիքը հեռացել է Ռոստովից Քաղաքացիական պատերազմի տարիներին։ Խորհրդային իշխանության հաստատումից հետո շենքն ազգայնացվեց, և շենքի սենյակները դարձան կոմունալ բնակարաններ։ Հետագայում շենքը բազմիցս վերանորոգվել է։

Ճարտարապետություն
-----------------

Երկհարկանի բնակելի տունը գտնվում է Պուշկինի փողոցի կարմիր գծի վրա։ Ինչպես XIX դարի վերջի բազմաթիվ այլ բնակելի շենքերում, Գավալայի տան ճարտարապետությունում միաձուլված են տարբեր ոճերի տարրեր։ Կողքերից գտնվում են երկու կամարներ` շքամուտքը (ձախից) և մուտքը դեպի բակ (աջից)։ Մուտքի դարպասի կռածո ցանցի վրա «Н» և «Г» տառերն են (տանտիրոջ անվան և ազգանվան առաջին տառերը)։ Շքամուտքի վրա սկզբնապես նույնպես եղել են կռածո ցանցեր սկզբնատառերով, բայց մինչև մեր օրերը հասել է միայն մեկը։ Առաջին հարկի պատերը երեսպատված են կոպտատաշ քարով։ Լուսամուտատեղերը զարդարված են տարբեր շրջկալներով։ Երկրորդ հարկում կողային դարպասի նեղ պատուհանները մոտեցված են իրար և երեքն են։ Կենտրոնական մասում երկու զույգ պատուհաններ են` երկուական իրար մոտեցված։ Ճակատն ավարտվում է կիսասյուներով և դեկորատիվ բարձակներով ճաղաշարով։ Ձեղնահարկը խիստ վերակառուցված է։

Ծանոթագրություններ
------------------

1. 1 2 3  *Волошинова Л. Ф.* Пушкинская улица. — Ростов-на-Дону: «Донской издательский дом», 2000. — С. 29—32. — (Серия "Судьбы улиц, площадей, зодчих"). — ISBN 5-87688-250-X
2. ↑  «Ростов-на-Дону (объекты культурного наследия регионального значения)»։ Официальный портал Правительства Ростовской области։ Վերցված է 2013-09-23
Էստոնիան պատրաստվում է իր դեբյուտը կատարել Մանկական Եվրատեսիլ երգի մրցույթում 2023 թվականին Ֆրանսիայի Նիս քաղաքում կայանալիք մրցույթում։ Էստոնական Eesti Rahvusringhäsling (ERR) հաղորդավարը ընտրվել է որպես երկրի պատվիրակության ղեկավար՝ մասնակցության համար և ընտրել է Արհաննա Սանդրա Արբմային՝ որպես Մանկական Եվրատեսիլի առաջին Էստոնիայի ներկայացուցիչ։ ERR-ն ավելի վաղ հեռարձակել է մրցույթը 2003 և 2004 թվականներին։

Պատմություն
-----------

Էստոնական ERR հեռուստաընկերությունը հայտարարել է Էստոնիայի դեբյուտի մասին մրցույթներում 2023 թվականի օգոստոսի 29-ին՝ «Մանկական Եվրատեսիլ - 2023» մասնակից երկրների ցուցակի հրապարակման հետ մեկտեղ։ Այսօր ավելի ուշ հայտարարվել է, որ Էստոնիայի «Tähtede Lava» տաղանդների շոուի հաղթող 11-ամյա Արհաննա Սանդրա Արբման Ռապինայից կդառնա Էստոնիայի առաջին ներկայացուցիչը։

Մասնակցություն
--------------

| Տարի | Երգիչ | Երգ | Լեզու | Հորիզոնական | Միավոր |
| --- | --- | --- | --- | --- | --- |
| 2023 | Արհաննա | «Hoiame kokku» | Էստոներեն, Անգլերեն |  |

Հեռարձակումներ
--------------

| Տարի | Ալիք | Մեկնաբան | Մամուլի խոսնակ |  |
| --- | --- | --- | --- | --- |
| 2003 | ETV | Անհայտ |  |  |
| 2004 | Անհայտ |

Տես նաև
-------

* Էստոնիան Եվրատեսիլ երգի մրցույթում

Ծանոթագրություններ
------------------

1. ↑  «16 countries to send 'Heroes' to compete at 21st Junior Eurovision Song Contest» (Press release)։ European Broadcasting Union։ 29 August 2023
2. ↑  Tiits Maiken (29 August 2023)։ «Eesti osaleb esimest korda noorte Eurovisiooni lauluvõistlusel»։ *ERR* (էստոներեն)
3. ↑  «Laste Eurovisiooni lauluvõistluse võit läks Hispaaniasse»։ *Eesti Päevaleht* (էստոներեն)։ 22 November 2004
**Դեն Յապին** ( չինարեն հեշտ. 邓亚萍 , պինին: *Dèng Yàpíng*, փետրվարի 5, 1973(1973-02-05), Zhengzhou, Չինաստան), չինացի մարզիկ, սեղանի թենիսիստ, օլիմպիական խաղերի քառակի չեմպիոն և աշխարհի առաջնությունների և գավաթների 18 անգամյա հաղթող։ Ճանաչվել է Չինաստանի լավագույն սեղանի թենիսիստը և 20-րդ դարի մարզիկը։

Կենսագրություն
--------------

### Սպորտային կարիերա

Դեն Յապինգը ծնվել է 1973 թվականին Հենան նահանգի Չժենչժոու քաղաքում։ Հինգ տարեկանից սկսեց խաղալ սեղանի թենիս։ 13 տարեկան հասակում, 1986 թվականին՝ առաջին անգամ նվաճել է Չինաստանի չեմպիոնությունը։ 1989 թվականին նվաճեց իր աշխարհի առաջին չեմպիոնությունը, 1990 թվականին՝ առաջին աշխարհի գավաթը, 1992 և 1996 թվականներին` դարձավ օլիմպիական չեմպիոն, 1994 թվականին վաստակեց Ասիայի առաջնության 3 ոսկե և 1 արծաթե մեդալ։

1990 թվականից մինչև 1997 թվականը՝ 8 տարի, Սեղանի Թենիսի միջազգային ֆեդերացիայի համաշխարհային վարկանիշային աղյուսակում զբաղեցրել է առաջին հորիզոնականը։

1997 թվականին նրա մարզական կարիերայի ավարտն էր։

### Խաղաոճ

Դեն Յապինը խաղում էր աջ ձեռքով՝ օգտագործելով եվրոպական բռնելաոճ, խաղացել է հարձակողական դիրքում։

### Սպորտից հրաժարվելուց հետո

Դեն Յապիը Միջազգային օլիմպիական կոմիտեի էթիկայի հանձնաժողովի անդամ էր, այնուհետև Պեկինում կայացած 2008 թվականի Օլիմպիական խաղերին նախապատվող հանձնաժողովի որոշմամբ ընտրվեց CPPCC-ի անդամ։ 2007 թվականին նա ամուսնացավ Լին Չժիգանգի հետ, որը նույնպես հայտնի սեղանի թենիսիստ և աշխարհի գավաթակիր էր։

2008 թվականին Քեմբրիջի համալսարանի կողմից Դեն Յապինը ստացավ դոկտորի կոչում։

Ծանոթագրություններ
------------------

1. 1 2  Encyclopædia Britannica
2. ↑  «Deng Yaping Became Chinese Athlete of the Century» (անգլերեն)։ International Olympic Committee։ 2017 թ․ փետրվարի 7։ Վերցված է 2019 թ․ դեկտեմբերի 28
3. ↑  Deng Yaping’s Successful After Table Tennis Career(չաշխատող հղում)

Արտաքին հղումներ
----------------

* Դեն Յապինի խաղաձևը (չաշխատող հղում)
 ITTF կայքում
* Հոդվածներ Դեն Յապինի մասին ITTF կայքում
* Դեն Յապին – օլիմպիական վիճակագրությունը *Sports-Reference.com* կայքում (անգլ.)
**«Բոուլինգի գնդերով լի օվկիանոսը»** (անգլ.՝ **The Ocean Full of Bowling Balls**), ամերիկացի դասական գրող Ջերոմ Դեյվիդ Սելինջերի կողմից 1947 թ. գրված և դեռևս չհրատարակված պատմվածք։

Ստեղծագործության մեջ պատվում է Քենեթ Քոլֆիլդի մահվան մասին, ով ավելի ուշ «Տարեկանի արտում, անդունդի եզրին» վեպում դառնում է հերոսներից մեկը՝ Ալին, գլխավոր հերոս Հոլդեն Քոլֆիլդի մահացած փոքր եղբայրը։ Սելինջերը սկզբում ցանկանում էր հրատարակել վեպը և գրելուց մեկ տարի անց՝ 1948 թվականին այն վաճառում է «Woman's Home Companion» հրատարակչությանը։ Սակայն այդ ընկերությունը այն չի տպագրում, և Սելինջերը հետ է վերցնում այն։

Պատմվածքը հասանելի է միայն ԱՄՆ-ի Նյու Ջերսի նահանգի Փրինսթոնի համալսարանի գրադարանում, և նրանք ովքեր ցանկանում են ընթերցել պատմվածքը, պետք է ներկայացնեն անձը հաստատող միանգամից երկու փաստաթուղթ (օրինակ անձնագիր և վարորդական իրավունք), իսկ պատմվածքը կարելի է կարդալ բացառապես գրադարանավարի ներկայությամբ և փակ ընթերցասրահում։ Գիրքը չի հրատարակվելու մինչև 2060 թվականի հունվարի 27-ը, այսինքն մինչև հեղինակի մահվան 50-ամյակը լրանալը։

2013 թվականի նոյեմբեր ամսին համացանցում հայտնվեց անօրինական տպագրված պատմվածքի ներածրած (սկան) էջերը, ևս երկու մինչ այդ չհրատարակված «Հոբելյարը» և «Սեռեր» վեպերը։

Ծանոթագրություններ
------------------

1. ↑  *JD Salinger: A Bibliography*. DM Fiene - Wisconsin Studies in Contemporary Literature, 1963
2. ↑  French W. J. D. Salinger. 1963
3. ↑  Kristopher Jansma (2011-02-01)։ «Saving Salinger»։ *The Millions*։ Վերցված է 2011-02-07
4. ↑  Princeton Libary guide pg. 2 line 5
5. ↑  Համացանցում հայտնվել է Սելինջերի՝ նախկինում չհրապարակված երեք պատմվածք(չաշխատող հղում)
6. ↑  «Report: Unpublished J.D. Salinger stories leak online»
**Գերդ Նյուքվիսթ** (նորվ.՝ Gerd Nyquist, մարտի 15, 1913(1913-03-15), Քրիստիանիա, Նորվեգիա - նոյեմբերի 22, 1984(1984-11-22) կամ նոյեմբերի 23, 1984(1984-11-23), Օսլո, Նորվեգիա), նորվեգացի գրող, առավել հայտնի է իր դետեկտիվ վեպերով։ Գրել է նաև ոչ-դետեկտիվ աշխատանքներ, այդ թվում, պիեսներ, պատմվածքներ երեխաների համար։ Մանկական մի քանի ժողովածուների հեղինակ է։

Նորվեգացի գործարանատեր, քաղաքական գործիչ Բերնհարդ Բերնի թոռնուհին է, գրող Արիլդ Նյուքվիսթի մայրը։

Կենսագրություն
--------------

Գերդ Նյուքվիսթը ծնվել է Քրիստիանիայում։ Երկրորդ համաշխարհային պատերազմի տարիներին ընդգրկվել է Նորվեգիայի դիմադրության շարժման մեջ, պարգևատրվել է Նորվեգիայի 1940-1945 թթ.-ի պաշտպանության մեդալով։ Ստեղծագործել սկսել է 1957 թվականից։ Նյուքվիսթի առաջին դետեկտիվ պատմությունը «Հանգուցյալը խնդրել է ծաղիկներ չբերել» (1960) վեպն է։ Նյուքվիսթի որոշ վեպեր գրված են Ագաթա Քրիստիի ոգով։

1972-1977 թվականներին Նյուքվիսթը եղել է «Ռիվերտոն» (անվանվել է նորվեգացի դետեկտիվ գրող Սթեյն Ռիվերտոնի պատվին) գրական ակումբի առաջին նախագահը։ 1978 թվականին Գերդն ստացել է «Ռիվերտոն» ակումբի պատվավոր մրցանակ։

Նյուքվիսթի առավել հայտնի վեպերից է «Խոտը ոչինչ չի թաքցնում» (1966) ստեղծագործությունը, որը թարգմանվել է նաև հայերեն։ Դետեկտիվ վիպակը մերկացնում է բուրժուական քաղքենիական բարքերը։ Դրամի մեջ չէ իսկական երջանկությունը, դրամը բարոյազրկում, հոգեպես սնանկացնում է մարդուն - սա է վիպակի հիմնական գաղափարը։

Ծանոթագրություններ
------------------

1. 1 2 3 4  Կերպարվեստի արխիվ — 2003.
2. ↑  Святослав Бэлза. *От Шерлока Холмса до комиссара Мегрэ*. - Мастера Детектива. М.: «Правда», 1991. С. 9-10.
3. ↑  Christensen Kari։ «Gerd Nyquist»։ in Helle, Knut։ *Norsk biografisk leksikon* (Norwegian)։ Oslo: Kunnskapsforlaget։ Վերցված է հունվարի 15, 2013
4. ↑  Godal Anne Marit (ed.)։ «Gerd Nyquist»։ *Store norske leksikon* (Norwegian)։ Oslo: Norsk nettleksikon։ Վերցված է հունվարի 15, 2013
5. ↑  «Խոտը ոչինչ չի թաքցնում», Գերդ Նյուքվիսթ, Երևան, «Արևիկ», 1990

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 90105349 · GND: 1267694793 · ISNI: 0000000058306476 · LCCN: n82086472 · NKC: xx0026577 · NTA: 070944660 · NUKAT: n2016159567 · LIBRIS: 285506 · VIAF: 79299347 · WorldCat VIAF: 79299347 |

 |

 |